
U TVOJOJ 
RADOSTI 
GOSPODINE 


Za roditelje 


PREDGOVOR 




Listićf ovog sveščića odgovaraju lekcijama vjeronauka za osnovni 
tečaj *U tvojoj radosti, Gospodine«, zeleno izdanje. 


U prvom dijelu svakog lista tema je kateheze prezentirana rodi- 
teljima. Ta tema nije prezentirana kao apstraktni sažetak onoga 
što je djeci rečeno na vjeronauku u razgovoru, nego je uzeto iz 
svakodnevnog života. U početku jedna osobita činjenica drži našu 
pozornost Ona se tada proširuje da se može primijeniti na 
zajedničko iskustvo. Čitanje ovoga kroz vjersko iskustvo omogu- 
ćuje roditeljima da uđu u kršćansku stvarnost objavljenu djeci 
u toku tjedna. 


Ovo je način da se roditelji uvedu u vjeronauk djece i da im se 
pomogne da razgovaraju s djecom o životu a ne samo da ih uče 
lekcije, recitirati molitve ili religiozne čine koje treba vršiti. 


U drugom dijelu praktične sugestije daju ideje roditeljima: 

• kako upotrebljavati dječji priručnik kod kuće. 

• kako pomoći djeci da u svom životu otkriju ono što su učili na 
vjeronauku. 

• kako poduprijeti djecu u njihovim nastojanjima da budu po- 
slušni svojoj savjesti i volji Božjoj. 


Da bi upotreba ovih listića bila što uspješnija, kateheta ih može 
držati kod sebe i svaki tjedan staviti list u dječji priručnik na 
odgovarajuću stranicu s temom koju su učili. 

Neminovno je upriličiti sastanak s roditeljima na početku godine 
da bi im pokazao ove listiće za vezu između vjeronauka i roditelja 
i pokazao im njihovu svrhu. 


Roditelji koji se budu njima služili moći će se 
toku godine da bi izmjenili mišljenja kako s* 
sastanci roditelja i kateheta bit će prilika za 

u P oz no v anje i odgojno istraživanje koje će biti 
za kršćanski odgoj djece. 


tada sastajati u 
njima služe. Ti 
bolje obostrano 
od velike koristi 

Iskustvo je pokazalo da je cijeli mjesec listopad potreban za 
konačnu organizaciju vjeronauka i kontakt sa svim roditeljima, 
zato tjedni listovi počinju s četvrtom lekcijom. 

To odgađanje omogućit će da se organizira sastanak s roditelji- 
ma ili da se pohodi svaka obitelj i razgovara o listićima i da se 
eventualno dade prvi listić onima koji ih žele primiti. 


Gospođo, gospodine, 


Poslali ste svoje dijete na vjeronauk; na njegovu kršćanskom od- 
goju mi želimo raditi u suradnji s vama. Prilažemo vam za svaki 
tjedan jedan listić koji će biti veza između nas kateheta i vas 
roditelja. 

Ovi tjedni listići dat će nam mogućnost da surađujemo: 


Dat će nam možda priliku da se susretnemo i bolje upoznamo. 
To će nam pomoći da bolje uspijemo u odgoju vašeg djeteta. 

Zahvaljujući njima vi ćete moći lakše govoriti sa svojim dje- 
tetom o onom što dijete radi na vjeronauku. 

U sugestijama koje se daju na dnu svakog listića naći ćete 
odgojno usmjerenje u smislu tjedne vjeronaučne pouke. 


Tako će naša suradnja biti dragocjena pomoć za vaše dijete: 
ono će lakše naći vezu između vjere i svagdanjeg života. 

Zbog neizbježnih okolnosti oko organizacije vjeronauka na po- 
četku godine mi ćemo vam slati listić svakog tjedna počevši od 
četvrtog tjedna. 


U međuvremenu, za vrijeme prvih tjedana, vi možete: 

— Pitati svoje dijete što je radilo na vjeronauku, gledati s 
njim njegovu knjigu, pomoći mu da čita tumačenje crteža. 

— Omogućiti mu da crta, ako ono to želi, kao na vjeronauku. 

— Predložiti mu navečer da moli kao na vjeronauku s knji- 
gom u ruci, ako to smatrate zgodnim. 

Vjerujte da ćemo nastojati koliko je moguće biti s vama na korist 
vašeg djeteta koje ste nam povjerili. 

Grupa kateheta i svećenika. 

Bog nas zove da živimo u njegovoj radosti zauvijek 

Anica je izgubila svoju mlađu sestru. Pita mamu: 
»Gdje je ona?« Mama odgovara: »Dragi Bog ju je 
uzeo.« »Onda je Eog zao?« 

i 

Pred.smrću onih koje ljubimo, patnjom koju ona izaziva, mi se također 
pitamo . 


Naša je nada u Gospodinu koji nam kaže: »Hoću da 
živite sa mnom zauvijek.« 

Mi vjerujemo u sreću koju Gospodin priprema onima koji 
ga ljube. 

»Onima koji vjeruju u tebe, Gospodine, život ne svršava 
on se samo mijenja.« 


Sa svojim djetetom možete gledati stranice 12 i 13 njegovog katekizma : 
one izrazu ju radost i svjetlo u kojem žive Božji prijatelji poslije smrti . 
Prilikom blagdana Svih Svetih možete s djetetom moliti misleći na one 
članove vaše obitelji koji su vas ostavili . 

Gospodine, ti me dobro poznaješ 

Petar je gurnuo svoju sestru Kristinu. Ona plače. 
Mama ne grdi Petra; ona vidi da je on htio zadržati 
Kristinu koja je pošla prema peći. 

Nama se također dogodilo da nas je netko lako shvatio jer nas ljubi . 

I mi smo osjetili radost zbog toga. 

% 

Ali i nama se dogodi da sudimo samo po vanjštini, da krivo protuma- 
čimo nečije držanje , nečiju riječ. 

Nikada ne poznajemo potpuno nekoga, pa ni svoje najbliže. 




Sam Gospodin, koji nas uvijek gleda s ljubavlju, poznaje 
svakoga od nas u dubini naše duše. On se ne zaustavlja 
na vanjštini koja može prevariti, nego prodire do dna 
našeg srca. 

To nas ispunja radošću. 


Gledajući $ djetetom njegovu knjigu na str. 14 možete mu pomoći da 
otkrije da nas Gospodin dobro poznaje jer nas uvijek ljubi. 

U obitelji pomoći čete svome djetetu da gleda druge s ljubavlju, ne 
zadržavajući se na vanjštini nego nastojeći dobronamjerno shvatiti 
takvo dijete koje je danas nepodnošljivo, koje laže i si. 

Kad molite sa svojim djetetom , pozovite ga da bude radosno jer ga 
Gospodin gleda s ljubavlju. 

Gospodine, ti daješ da spoznam tvoju volju 

Mama je poslala Marijana da joj nešto kupi u trgo- 
vini. »Ali vrati se brzo, doviknu mu ona, jer mi to 
treba večeras za večeru . . .« 

On sretne svoje kolege i jedan se čas zaustavi igra- 
jući se s njima. Odjednom se sjeti maminih riječi i 
otrči brzo u trgovinu, jer zna da mama računa na 
njega. Marijan ljubi svoju mamu; on radi sve što mu 
ona naloži. 

Mi odrasli također radimo sve onima koje ljubimo da bismo ih razve- 
selili , ne zadovoljavajući se da sam o odgovorimo na njihove izričite 
zahtjeve, nego nastojimo da pogodimo njihove najmanje želje. 


Tko ljubi Gospodina, neće zanemariti ni jednu njegovu 
riječ; on radosno 'ide putem njegovih zapovijedi. 


Na primjeru djevojčice koja razmišlja str. 18 možete pomoći svome 
djetetu da traži ono što Bog očekuje od njega. 


Bog nam daje da upoznamo njegovu volju kad nam kaže: 

— radi sve s veseljem; 

— izmiri se; 


— ljubi Boga i sve ostale . . . 

Polazeći od riječi Božjih koje otkriva na vjeronauku , pomozite svome 

djetetu da uvidi samo da je grešnik pred Bogom: »Kad se sjetiš nekih 

riječi Isusovih, što misliš o sebi?* (a ne »tata mi je rekao da sam bio 
lijen*). 

Gospodine, sve radim za tebe 

Anica želi gledati slikovnicu. I njezin mali brat želi 
to isto. Nakon kratke prepirke Anica odluči razve- 
seliti brata i kaže mu: »Najprije je pogledaj ti, a 
onda ću je ja uzeti 

Često nam se pruži prilika da nekoga razveselimo, da učinimo uslugu, 
da radimo kako treba. 

Sretni smo da smo uistinu slobodni, sposobni da se odlučimo za dobro. 


Bog je uvijek prisutan u našem životu. 

Kad smo svjesni njegove prisutnosti i ljubavi, mi postajemo 
sve više sposobni ljubiti dobro i Činiti ga. 


Kad nas dijete upita za savjet, mjesto da mu jednostavno kažemo: 
» Učini to i to . . .« pomozimo mu da misli , da samo izabere ono što je 

dobro. 

Pomozimo mu s vremena na vrijeme da zahvali Gospodinu za ono što 
je dobro uradio i da mu kaže koliko je sretan što je još više njegov 
prijatelj, što je više s njim sjedinjen. 

Gledajući s njim sliku na str. 20, možemo vidjeti zašto su ovi dječaci 
tako radosni i pomoći mu da otkrije što on sam dobro čini. 


* 

Po krštenju smo postali djeca Božja 

Krešo je dobio malu seku. Život se obitelji promije- 
nio. Više se ništa ne planira a da ona ne bi bila 
uzeta u obzir. 

Ljubav roditelja, braće i sestara okružuje djevojčicu. Svatko se osjeća 
odgovoran za nju. 


Bog gleda svakog krštenika kao što otac gleda svoje dijete. 
Ono znači da smo djeca Božja i braća međusobno. 
Krštenjem ulazimo u veliku obitelj Božje djece. 


Mogli bismo svome djetetu pomoći da moli svaku večer iz svoje knjige 
molitvu djece Božje ; »»Oče naš. . str. 25. 

Gledajući str. 24, možemo mu reći: »Kad si ti bio malen , i mi smo 
htjeli da ti postaneš dijete Božje.** 

Možemo mu pomoći da otkrije način kako mi posvjedočujemo svoju 
ljubav u obitelji: požrtvovnost, rad, us/užnost, itd . . . 

Tražimo s njim na koji način on može pokazati prijateljstvo prema 
kolegama koji su » djeca Božja** kao on. 

Gospodine, ti si odabrao Djevicu Mariju 


Ima djece za koju se može reći: »»Oni imaju sve, ništa 
im ne nedostaje.« Nadodaje se čak s osmijehom: 
»»On ima sve«, priroda ga je tako razmazila. 


Ima velikih ljudi uz koje je ugodno živjeti : iz njih zrači nešto na 
druge . . . poslije susreta s njima odlazi se uvijek veći ili bolji. I nitko 
i ne pomišlja da je to nepravedno jer darove koje su osobno primili 
stavljaju u službu drugima. 


Djevica Marija je jedno od tih izabranih stvorenja. 

Bog ju je odabrao da postane Majka Isusova i naša majka. 
On je htio da ona bude savršena. 


Gledajući s djetetom crtež na str. 26 možete se s njim diviti Djevici 
Mariji jer je prihvatila da nam da Isusa , Sina Božjega. 

Moleći »Zdravo Marijo** str. 27. sa svojim djetetom, pozvat ćete ga 
da se moli Djevici Mariji: neka nas ona nauči da primimo Isusa Krista 
Spasitelja na Božić kao što ga je ona primila. 

Bog nam daje svoga Sina Isusa 


Ana je izabrala svoju najljepšu lutku i rekla mami: 
»Htjela bih je dati za djecu koja nemaju igračaka. 
Treba da i ona osjete radost za Božić,- 


Božić se pri bližu je ... Mi svi mnogo očekujemo od ovih božičnih blag- 
dana. Želimo jedni druge usrećiti posjetima, darovima , čestitkama . 


Poslije rođenja Isusa, Sina Božjega, blagdan Božića poziva 
nas svake godine da postajemo sve boi ja djeca Božja, 
slični Isusu. To je ljubav prema drugima, solidarnost sa 
svim što nas čini sličnima Sinu Božjem koji je Ljubav, 


Gledajući crtež na str. 28 , možemo razmišljati kako ćemo se spremiti 
za Božić, koga ćemo obradovati (članove obitelji, c/rugove, unesrećene 
bliže ili dalje). 

U molitvama ovih dana pripreme za Božić reći ćemo Isusu svoju želju 
da m-u budemo slični. Govor/t ćemo mu Šfo kanimo učiniti da bismo 
to postigli. 

Božić: Gospodin Isus je s nama 


U ovo božično vrijeme sve nam govori o ovom blag- 
danu. Briga se posvećuje osamljenima, bolesnima, 
starcima. Posvuda se organiziraju večere i susreti, 
čini se da čovjek ne može slaviti Božić sasvim sam. 
Osjećamo se bliži jedni drugima. 

Mnogo ljudi slavi Božić, ali svi ne znaju za Radosnu vijest Isusova 
rođenja: Gospodin Isus je* došao da ga svi ljudi svih zemalja i svih 
rasa upoznaju. 

Gledajući sliku na str . 30 , možete pomoći svome djetetu da bolje 
shvati radost onih koji vjeruju da je Isus s nama. 


Živeći u obitelji božičnu radost , možete svojoj djeci otkriti da Gospodin 
želi da svi ljudi osjete tu radost. 


Pred jaslicama molit ćemo da svi ljudi upoznaju Isusa. 


Isus među ljudima 


Isus je živio potpuno životom ljudi iz Nazareta, naj- 
prije provodeći djetinjstvo kao drugi, zatim vršeći 


svoj tesarski posao, ' 

Zbog savršenstva njegova rada, zbog ljubavi koju je 
pokazivao prema svima koje je susretao i savršenog 
načina života kojim je živio, mnogi su se divili i pitali: 
»Tko je taj Čovjek?« 


Svaki od nas, kad čuje govoriti o /susu, potaknut je da /ec/nog dona 
postavi sam sebi isto pitanje. 


Oni koji su poznavali Isusa iz Nazareta i sudjelovali u 
njegovu životu kazuju nam svoje divljenje. Slušajući ih, 
mi ga upoznajemo. 

Po savršenosti njegova ljudskog života upoznajemo u Isusu 
Sina Božjega i želimo mu biti slični. 


Kad govorimo svome djetetu o Isusu: 

— Izbjegavajmo naziv »mali Isus«, ne predstavljajmo ga djeci kao 
nekoga strogoga koji » kažnjava « kad se nešto pogriješi . 

— Govorimo o njemu naprotiv kao o nekom tko nam je vrlo bliz , tko 
je stvarno proživio naš ljudski život, u koga možemo imati potpuno 
povjerenje , ali također s poštovanjem koje imamo prema Sinu 

Božjem. 

Gledajući sliku na str. 34, kuće, odijela ljudi pomažu nam da mislimo 
na Isusa koji je živio u Nazaretu. Možemo naglasiti pažnju i divljenje 
ljudi koji su ga gledali. 

Pomozimo djetetu da izrazi povjerenje u Isusa koji sada živi sa svojim 
Ocem i želju da mu bude sličan. 

Isus ljubljeni Sin Očev 


Čim Ivanov otac zatraži nešto od njega, Ivan ga od- 
mah i s radošću posluša. 

Jedne večeri Ivan se zabavljao praveći buku, ali prije 
nego ga je tata upozorio, on se umirio. Shvatio je 

da otac želi slušati vijesti. 

Kad nekoga ljubimo, ispunjamo njegove želje čim ih izrekne i poga- 
đamo što mu može učiniti veselje. 


Isus je jedno sa svojim Ocem. Njegova sinovska ljubav 
tjera ga da uvijek traži ono što se sviđa Ocu. 

On može reći: . 

»Moja hrana je da vršim volju moga Oca.« 

Kršćanin nastoji živjeti u ljubavi s Ocem kao Isus. 


Naučimo svoje dijete da sve radi iz ljubavi prema Bogu kao Isus: ono 
što mu se sviđa, npr. igrati se . . . i ono što od njega zahtijeva napor, 

npr. davati , dijeliti . . . 

Ovaj tjedan može moliti iz knjige na str. 37: » Govorim Gospodinu .« 

Gospodine, nauči me moliti 

»Mama, reci mi da ii ti misliš da mogu ovaj crtež 
pokloniti baki za njezin imendan?« Tako Monika 
pita za savjet svoju mamu. 

Svi imamo potrebu da pitamo za savjet, da se povjeravamo. To nam 
pomaže da nam stvari budu jasnije i da odlučujemo s više ozbiljnosti. 


Mi kršćani znamo da možemo sve svoje planove, sva svoja 
pitanja ispitati s Gospodinom u molitvi. Krist nam to pre- 
poručuje. Gospodin nam daje da vidimo što je dobro i 
daje nam snage da to ispunimo. 


Ova lekcija daje nam priliku da se ispitamo kako možemo pomoći 
djeci da govore Gospodinu o svemu što sačinjava njihov život: o dru- 
govima, igrama, osobnim obvezama . . . 

Kako podupiremo molitvu svoje djece ? (pomoć da nadu mir, molitva 
s njima, upotreba knjige: U tvojoj radosti, Gospodine). 

S Isusom ljubim svu svoju braću 

Marija se ne voli igrati bilo s kim; obično izabire 
svoje prijateljice odbacujući one koje joj se ne svi- 
đaju. 

Kad je jednog dana istukla Ninu, malu muslimanku, 
pridošlicu, (novu drugaricu), shvati da Bog od nje 
traži da je primi: ona je potraži i pozove da se igra 

F * 

sa svima. 

/ mi odrasli u biranju prijatelja isključujemo strance, one koji su raz- 
ličiti od nas , zar ne? Ipak, kad o tom razmislimo, ako smo kršćani, 

postajemo svjesni da: 


Bog ljubi sve ljude i da onaj »koji ljubi Boga, ljubi i brata 
svoga.« 

Pravi kršćanin, prijatelj Isusov, ne odbacuje nikoga. 


Gledajući Isusa koji grli sve ljude str. 40, možemo pitati naše dijete 
što nam govori Isusov stav . Isto tak o gledajući dvojicu dječaka koji si 

pružaju ruke. 

Znajmo pružiti svome djetetu priliku da primi u kuću svoje kolege, da 
dijeli s njima svoje igračke, svoju užinu itd . . . 

Kad mu se učini teškim ljubiti nekoga, oprostiti mu, ne treba li mu 
sugerirati da traži snagu od Gospodina ? 

S Isusom učim ljubiti istinu 

Petar i Ivanka pričaju međusobno. Petar kaže: »Kad 
ja učinim kakvu glupost, pa ako to kažem, mama me 
ne grdi; ona je zadovoljna što nisam lagao.« 

U životu nas odraslih sretni smo kad možemo reći: »Računam na ono 
što mi je rekao , on mi je to obećao .« 

Katkada nam želja da ne prevarimo koga pomaže da govorimo istinu . 
Shvaćamo da je povjerenje nužno da možemo živjeti zajedno jedni s 
drugima. 


U Isusa, Sina Božjega, možemo imati potpuno povjerenje: 
njegova riječ je uvijek istinita. 

Živjeti u prijateljstvu s drugima traži da imamo srce iskreno 
i otvoreno. 

Isus nam kaže: »Neka tvoj Da bude Da, neka toj Ne bude 
Ne.« 

Tada smo njegovi prijatelji. 


U obitelji živimo u iskrenosti , na primjer: 

— priznajući iskreno svoje pogreške; 

dajući istinite razloge izostanka iz škole ili s vjeronauka ; 

ne diveći se nekome (djetetu ili odraslom) koji je znao »» iskoristiti « 

nečiju slabost da ga prevari ili se »snašao« na nepošten način da 
postigne ono što želi. 

Pomozimo svome djetetu da govori istinu, na primjer: 

ne grdeći ga ako je priznalo krivnju, nego tražeći s njim način 
kako bi moglo bolje raditi ; 

- pomažući mu da spozna što je zlo učinilo i reagirajući kad nas 
prevari; 

pokazujući mu svoju želju da možemo imati u njega povjerenje. 

Gospodine, ti daješ čitav svijet ljudima 

Jasna je nabrala krasan buket cvijeća. Kad je došla 
kući, stavila, ga je u vazu da mu se cijela obitelj 
može diviti. 

Naša zanimanja, naš rad mogu biti izvor radosti za one koji nas 
okružuju. 


Sve stvari na zemlji Gospodin je odredio za našu sreću. 
On želi da se i mi znamo njima služiti da bismo druge 
razveselili i usrećili. 


Gledajući crtež na str. 46, možete navesti svoje dijete da vidi radost 
Brigitine i Petrove mame. 

Možete ga naučiti da posuđuje svoje stvari mlađem bratu ili drugu , 
da zna katkada dati za one koji nemaju ništa. 

Može također otkriti $ vama zadovoljstvo da sam vodi brigu o svojim 
stvarima. ■ < 

Zajedno s njim, možete se poslužiti njegovim katekizmom str. 47, da 
biste govorili Gospodinu. 

Isus mi govori: »Blago mirotvorcima« 


Franjo se svađa sa svojom malom 
on imao krivo, mama je vikala na 
lupnivši vratima i vičući: »Vi ste svi 
je prošao bijes, Franjo uvidi da je 
se sestri i predloži joj da igraju ig 
Gledao je mamino držanje da vidi 
oprostila; mama ga pogleda sa 
je bio uistinu sretan. 


sestrom. Kako je 
njega. On iziđe 
zločesti.« Kad ga 
imao krivo: vrati 
ru koju ona voli. 
da li mu je ona 
smiješkom. Tada 


Svi znamo da u obitelji ima teških trenutaka . . . Umor, nervoza , uvrede: 
jednom to pukne bilo među roditeljima, bilo s djecom. Osjećamo da 
to ne smije potrajati, želimo da ponovno bude mir. 


Živjeti u miru je teško i zahtijeva mnogo ljubavi, »Blago 
mirotvorcima: zvat će se sinovi Božji.« Isus nam sam daje 
svoj mir. Ako otvorimo svoja srca njegovoj ljubavi, možemo 
spoznati svoje pogreške, učiniti što treba da sve opet bude 
u redu, ponovno živjeti u miru. 


U obitelji treba da činimo sve što je u našoj 


moći da bismo živjeli 


miru: 

— izbjegavajući gunđanje zbog sitnica: 

— nastojeći sačuvati mir kad dijete učini kakvu nepodopštinu. 


u 


Nasfojmo da naše dijete otkrije radost izmirenja: 

— izražujući tu radost nad jednim nastojanjem oko izmirenja; 

— pomažući mu da otkrije način kako bi se složio s bratom, sa se- 
strom, s kolegom ... na primjer kao na slici na str. 49. 

Bože moj, ja sam griješnik 

Mama pozove Vesnu da joj pomogne prostrijeti stol. 
Vesna se ogluši i nastavi listati svoju slikovnicu. 
Mama je nije grdila, nego se zadovoljila time da 
pogleda svoju kćerkicu. Mamin pogled pomogao je 
Vesni da shvati kako je učinila zlo, kako ne voli 
dosta svoju mamu. 

Svatko od nas zna da ne čini uvijek dobro. Katkada naša sebičnost 
postaje jača od ljubavi prema drugima. Tada nam je potrebna prija- 
teljska prisutnost koja nam pomaže da se ponovno pridignemo. 


Kršćanin je svjestan da katkada odbija da ostvaruje riječi 
Isusove »ljubiti kao što on ljubi«: to je grijeh. 

Gledajući Isusa mi otkrivamo svoj grijeh i možemo ga 
okajati. 

Isus nas usprkos našem grijehu i dalje ljubi. 


Kad vidite da vaše dijete ne čini što bi moralo činiti, možete mu pomoći 
svojom Ijubaznošću da to shvati i da bolje radi. Na primjer: ako ne 
voli davati, posuđivati svoje igračke, pomozite mu da to učini od vre- 
mena do vremena: oko viče na druge, pomozite mu da katkada spozna 
svoje pogreške, itd. 


Cledamo katekizam na str. 50 Isus gleda Petra: Petar spoznaje svoj 
grijeh. Svaku večer možemo diskretno pozvati dijete da se sjeti nije li 
možda u toku dana kojiput odbio da uradi ono što od njega traži 
Gospodin. Može ga moliti za oproštenje. 


19 


20 


Isus mi oprašta preko svećenika 

— Ja hoću ovu knjigu. 

— Ne, ja je sada gledam, 

Slavko i Zdenka se teško slože i prepirka se često 
završava svađom. 

AH mama je tu da nauči svoju djecu da opraštaju, 
da žive kao braća. 


Bilo to u obitelji, na poslu ili među susjedima, teško je sporazumjeti 
se, živjeti u trajnoj slozi s drugima. Bez prestanka moramo opraštati 
i primati oproštenje i znamo kako je teško učiniti prvi korak . 


Isus, Sin Božji, došao je da nam da snage i odvažnosti da 
opraštamo. 

Kad priznamo svoj grijeh, on nam oprašta preko svećenika 
u sakramentu pokore. Daje nam radost opraštanja. 


Kad pružite svome djetetu radost da mu je oprošteno , želju da bude 
bolje, učite ga da s radošću prima oproštenje od Boga u ispovijedi. 
Da biste pripremili svoje dijete za sakramenat pokore, pokušajte s njim 
potražiti razlog njegovih čina, nakanu koju je imao kad je to činio. 
Kad ste mu nešto oprostili , ne govorite više o tom, da shvati da je s 
tim zaista svršeno. 


/ 

Isus daje svoj život na Posljednjoj večeri 


»Neka samo on bude sretan, to je bitno!« 

Tako je govorio jedan otac obitelji o svom sinu koji 
je studirao medicinu. On je želio da ga zadrži da 
preuzme obiteljski posao. No da mu pomogne da 
ostvari svoju osobnu želju, nastavio je raditi sam i 
pomagati ga u njegovim studentskim potrebama. 


Svi smo mi sposobni » žrtvovati « se da bismo učinili sretnima one koje 
volimo. A nismo zadovoljni sa sobom kad konstatiramo da smo učinili 
da naš bližnji trpi zbog našeg egoizma. 


Na Veliki četvrtak Krist je ustanovio Euharistiju. 

Na misi mi se možemo sjediniti s njim u njegovoj žrtvi. 

Mi tada postajemo sposobniji, da nadjačamo svoj egoizam 
i da se stavimo u službu drugima do žrtvovanja s'amog 
sebe. 


Preko onoga što je djeci teško pomozimo im da uvide radost koju 
daju drugima, na primjer: 

— kad prostiru stol da pomognu mami ; 

— kad naprave red da bi je obradovali ; 

— kqd prihvaćaju igru koju im predloži njihov drug ; 

— kad posuđuju svoje igračke , . . 

Kad dijete ide na misu, pomoći ćemo mu da u njoj sudjeluje prikazu- 
jući s Isusom sve ono što je dobro učinio u toku tjedna. 

Isus daje svoj život na križu 

« 

»♦Čovjek se muči, trudi se, ali sve to radi sa zado- 
voljstvom jer je to za djecu« . . . 

Mnogo očeva i majki prihvaća teške žrtve za svoju djecu. Za njih bi 
učinili sve, čak pod cijenu vlastitog života , tako njihova ljubav nema 
granica. 


Isus, Sin Božji, nije mislio na sebe kad se radilo o našem 
dobru: on se potpuno žrtvovao, sve do smrti na križu, da 
bi spasio ljude. 

Kršćanin zna da ga Isus poziva da ga slijedi: »Tko hoće biti 
moj učenik, nosit će svoj križ.« 


Gledajući s djetetom slike na str. 58 — 63, pomoći ćemo mu da shvati 
do koje mjere nas je Isus ljubio: »»Nema veće ljubavi nego dat/ svoj 
život za svoje prijatelje .« 

U obitelji Često imamo priliku da pokažemo kako se svatko mora odreći 
nečega radi dobra svih ; na primjer kod spremanja svojih stvari , kod 
biranja programa na TV, itd. 

Za vrijeme korizme uzmimo malo vremena na nađemo s djetetom male 
neugodnosti ili stvari koje su mu malo teže i preko kojih ga Isus poziva 
da »nosi svoj križ « kao on. 

Uskrsnuli Isus je zauvijek u slavi Očevoj 

Kad doznamo za nečiju smrt, čujemo katkada kako 
se govori : »Nitko se nikada nije odande vratio!« 

Smrt nas ostavlja pred pitanjem : stavlja nas pred misterij. 


Oslanjajući se na Božju riječ i svjedočanstvo apostola, 
kršćani mogu sa sigurnošću reći: Krist je uskrsnuo od 
mrtvih, on je pobijedio patnju i smrt. 

Uskrsnuli Krist je ušao u nov život: on živi zauvijek s Ocem 
u slavi. 

Svake godine blagdan Uskrsa jača našu vjeru u Kristovo 
uskrsnuće. 


Poslije neuspjeha, ako znamo uliti pouzdanja u one koji nas okružuju, 
potvrđujemo im time da su sposobni da se obnove , da postanu bolji. 
Na primjer: naše dijete često laže; ne sumnjajmo zbog toga u sve 
Što nam kaže, nego pokažimo da imamo povjerenja u njega, itd. 

Ako se naše dijete pripravlja za pričest ili ako mu govorimo o Euhari- 
stiji pokazat ćemo mu da je to susret s Kristom živim, uskrsnulim. 

Kad govorimo o smrti, je li ona za nas nužni prijelaz u puninu života 
u sreći s Bogom ? 

Isus hoće da budemo s njim u slavi 


Gledajući Ivanku, Josipa i Franju kako se igraju, 
njihovi roditelji ustanovljuju da su oni puni života. 
Sretni su zbog njihova napretka, a posebno zbog 
»rasta« u ljubavi prema drugima. 


Mi svi osjećamo želju da živimo intenzivno. Kad mislimo na ljubav pre- 
ma svojoj djeci , prema drugim osobama , želimo da to potraje. I sami 
katkada osjećamo da smo stvoreni da ljubimo još više . 


Kršćanin vjeruje u ovu Isusovu riječ: 

»Ja vam dajem svoj život, ja vam dajem svoju radost, ja 
vam ih dajem zauvijek«. 

Poslije smrti naš će život biti potpuno izmijenjen, naše 
tijelo preobraženo. Živjet ćemo zauvijek s Isusom uskrsnu- 
lim, u slavi Očevoj. 


Pomoći ćemo svome djetetu da postane svjesno onoga što može uči- 
niti dobro postajući vješto radu, razvijajući svoje tjelesne sposobnosti. 
Ne bojmo se zato da se koji put izvrgne opasnosti. 

Kad inzistiramo da zatvorimo televizor navečer, da bi dijete išlo spa- 
vati u određeno vrijeme, nastojmo da shvati da je to potrebno radi 
njegova zdravlja, da bi moglo bolje živjeti punim životom. Tako će ono 
naučiti cijeniti svoje tijelo. 

Gledajući knjigu na str. 68, možemo govoriti s njim o radosti da će 
živjeti zauvijek s uskrsnulim Isusom. 

Misa nas sjedinjuje s uskrslim Isusom 

»Kako je Ijubezan g. Jurić, pomogao mi je popraviti 
moj bicikl«, govori Marko svojoj mami. 

Djeca se dive i zahvaljuju veoma lako. Oni bez muke uspijevaju shva- 
titi što dobivaju od drugih . 



Po vjeri znamo da sve dobivamo od Boga : sav stvoreni 
svijet, sve što je dobro u nama, oproštenje, spasenje. Kao 
što je Isus radio, tako i mi možemo u svakom Času zahva- 
ljivati Bogu za njegove darove. Ali na misi možemo naj- 
bolje priznati njegova dobročinstva i zahvaljivati mu s 

Isusom. 


Otkrivajući s djecom sve što dugujemo drugima i učeći ih zahvalnosti, 
nnrinnirnt r#=»mo kod niih stav kršćanske zahvalnosti . 


Gledajući knjigu na str. 
čini za nas i misliti u 


72 i 73, možemo govoriti o svemu što Gospodin 
kojim ga dijelovima mise možemo slaviti i za- 


hvaljivati mu. 

Na misi primamo Isusa, kruh života 


Kad se vratila iz škole, Božena je našla praznu kuću. 
Mama je morala izići zbog nepredviđenog razloga. 
Prije nego je iziŠla, ostavila joj je na stolu napisanu 
poruku i pripremljen doručak. Videći to, Božena je 
mislila na ljubav majčinu prema njoj. 

Mi to znamo dobro: ljubav ima potrebu da se očituje i da se nastavlja 
u radnjama i znakovima koji imaju vrijednost za one koji se ljube. 


Kad je Gospodin Isus htio nama pokazati svoju ljubav, 
prije nego se vratio svome Ocu, on je ustanovio Euharistiju 
da bi ostao s nama: 

»Tko jede ovaj kruh, ostaje u meni i ja u njemu.« 


Gledajmo sa svojim djetetom malog dječaka koji s radošču prima 
hostiju koju mu pruža svećenik str. 75. On zna da po njoj uskrsnuli 
Krist boravi među nama. 

Želimo da naše dijete shvati važnost pričesti u životu kršćanina: Govo- 
rimo li o tome koji put s njim ? 

Isus nam šalje Duha Svetoga: Duhovi 

Marica ne volt brisati posuđe. Već nekoliko dana vidi 
da je mama umorna. Ljubav koju osjeća prema mami 
tjera je da se potrudi i učini uslugu. 

Prijateljstvo , ljubav su kao sila koja nas tjera da nadmašimo sebe i 
da umnogostručimo svoje mogućnosti. 


Apostoli su primili Duha Svetoga, Duha ljubavi, na dan 
Duhova. On će im dati snagu da svjedoče svoju vjeru u 
Isusa sve do žrtve vlastitog života. 

Po krštenju i potvrdi život se kršćanina jača Duhom Isuso- 
vim, Duhom ljubavi. Duhom Svetim, 


Pazimo na to da damo vrijednost svemu što se oko nas dobro radi: 
čini ma uzajamne pomoći, o praštan ja, prijateljstva. 

To Duh Sveti djeluje u srcima ljudi . 

Cijenimo svoje dijete kad moli, kad se želi i spovi jediti i si, kad se 
pokazuje kao kršćanin. 

Pomozimo mu da otkrije kako može pomoći druge da žive kao kršćani. 
Na primjer , da ne izaziva druga kad je srdit; da posuđuje svoje ig- 
račke djetetu koje ima manje od njega, itd. 

Duh Sveti me sjeća riječi Isusovih 

Ivan I Dinko se igraju. Mama ih zove. Htjeli su se 
napraviti kao da ne čuju, ali Ivan pomisli da se 
treba odazvati mami. 

Vidite da su vaša djeca sposobna odabrati c/obro i učiniti ga. Katkada 
ste i iznenađeni njihovim dobrim reakcijama i govorite: »On ima dobro 
srce.« 


Duh Sveti je s nama. On nas čini sposobnima da ljubimo, 
da mislimo na druge. 

On rasvjetljuje naš život i daje nam sklonosti prema dobru 
i radosti što smo to učinili. 


Vaše dijete raste , sposobno je da samo pronađe što može učiniti. S 
vremena na vrijeme dajte mu mogućnost da samo odabire. 

Kad pomažete svojoj djeci da žele ono što je dobro, da se slažu među 
sobom, da ljube sve ljude, da mole, pomoći ćete im da se daju voditi 
od Duha Svetoga. 

Možete moliti sa svojim djetetom služeći se njegovim katekizmom str . 
80. »Govor/m Gospod/nu«. 

Isus odabire svoje svećenike među ljudima 

Darnir nije manje uznemiren nego dječaci njegove 
dobi. Otkako ide na vjeronauk, izjavljuje da hoće 
biti svećenik i ove god'ine, polazeći u šesti razred, 
svake će večeri tražiti dječake svoje dobi koji misle 
kao i on na mogući poziv Gospodinov da postanu 

svećenici. 


Neki dječaci namjeravaju postati svećenici u Damirovoj dobi. Drugi 
osjete poziv mnogo kasnije, u doba mladosti, ili čak u odrasloj dobi , 
pošto su već neko vrijeme vršili zanat. Svi su oni dugo tražili prije 

Gospodin Isus je onaj koji zove one koje hoće izabrati da 
budu svećenici. On im malo po malo daje da shvate, kao 
apostolima: »Dođite, slijedite me, potrebni ste mi da na- 
stavite moje djelovanje«. 

Gledajući Isusa kako zove svoje apostole (str. 84.), možemo protumačiti 
djetetu kako je svećenik čovjek za kojega Krist vrijedi više nego sve 
drugo; zbog njega ostavlja svoju obitelj, ne prihvaća se drugog zva- 
nja, ne ženi se , . . 

Ako naše dijete govori o svojoj budućnosti — što je za njega uvijek 
ozbiljna stvar — slušajmo ga rado: pomoći ćemo mu da se točno 
usmjeri . 

U ovim godinama može se kod nekih dječaka pojaviti želja da budu 
svećenici: gledajmo na to normalno kao na svako drugo usmjerenje . 

Bog hoće da moj život bude lijep 


»Kad odrastem, ja ću biti šofer kao moj otac«, govori 
Joško, »pa ću mnogo putovati.« Ivica odgovara: »Ja 
ću biti doktor da bi mogao liječiti ljude i zarađivati 
novac.« 


Gledajući svoju djecu često se pitamo: »5 to će oni biti u životu ?« 
Možda smo već mi sli li na ovo ili ono zvanje, želeći ih vidjeti kako us- 
pjevaju u životu i imaju manje briga nego mi. Mi tako želimo da budu 
sretni I 


Kršćanin je svjestan da mora odgovarati za svoj život. Bog 
traži da razvijamo sve darove koje nam je dao. Poziva 
svakoga od nas da zauzima različito mjesto, da bude 
stručnjak u svom poslu i da tako bude na sfužbu svim 
ljudima. 


Nastojmo otkriti i cijeniti sposobnosti našeg djeteta ; pomažući mu da 
ih razvija pripravljamo ga za život odrasla čovjeka . 

Kad poduzme neki posao, tražimo od njega da ga dovrši do kraja i 
izbjegavajmo govoriti o poslu kao o nekom » kuluku «. 

U obitelji, povjerimo mu, ako je moguće, odgovornost prema njegovoj 
dobi. Tako će imati radost da se osjeća koristan i otkrit će da svatko 
treba raditi svoj posao da bi sve išlo kako treba. 

Nedjelja dan gospodnji, dan radosti 

Nedjelja je, i cijela je obitelj na okupu. Otac ne 
radi kao drugih dana. Mama ima malo više posla 
nego obično; ona želi da ovaj dan bude malo kao 
blagdan; ona se žuri da svi budu spremni do mise. 


Za kršćanina je nedjelja dan uskrsnuća Kristova 


On se želi susresti sa svojom braćom na misi i moliti s njima, sjedinjen 
s uskrsnulim Kristom. 


Nedjelja mora biti ispunjena smirenjem, prijateljstvom i radošću . 

Ona mora pomoći da s većom odvažnošću prihvatimo rad slijedećeg 
tjedna. 

Nađimo načina da unesemo više odmora i radosti u naš obiteljski 
život u nedjelju. 

Olakšajmo prisutnost i sudjelovanje naše djece u misi. Neka to bude 
za sve njih blagdan u koji će s braćom kršćanima proslaviti uskrsnulog 

Isusa . 

Svaki dan sam radostan u gospodinu 


»Praznici«, magična riječ, izazovna! 

Za djecu to znači prije svega: prestanak Škole, mo- 
gućnost igre u prirodi, možda boravak na moru ili u 
planinama. Za mnoge roditelje oni često znače nove 
brige: Što učiniti i kako sve organizirati da bi se što 
bolje zajedno sproveo godišnji odmor, zatim vidjeti 
što se može učiniti s djecom ostali dio praznika. 


Praznici odgovaraju onom što Bog za nas želi: mogućnost da se od- 
morimo pravim smirenjem, da živimo duže ono što nam nedjelja pruža 

svaki tjedan. 

Praznici će biti izvor radosti za nas , za našu djecu: 

— svaki put kad ih budemo mogli više promatrati, igrati se, razgova- 
rati s njima , otkrit ćemo bolje što se » mijenja « u njima, postat će 
pažljivi, Ijubezni i još će se više razvijati; 

■ — koliko uspijemo da svatko ima svoj posao svaki dan kako bi tata 
i mama imali vremena za odmor i šetnju; 

— kad fizičkim naporom postignemo to da živimo punim životom. 

Omogućimo djeci da žive svoje praznike kao kršćani: 

— zahvaljujući često Gospodinu za sve radosti zajedničkog života; 

— tražeći s njima kako će sprovoditi svoje slobodno vrijeme u prija- 
teljstvu sa svima ; 

— pomažući im da redovito idu na misu ako je moguće, na ispovijed, 
na pričest, ako su već bili na prvoj pričesti. 

Mnogi roditelji omogućovoju svojoj sasvim maloj djeci prvo vjerske 
buđenje. Revije, knjige, različiti i brojni dosijei pomažu roditeljima dc 
ispune svoju zadaću prvih vjeroučitelja svoje djece. Kad šalju djeci 
na vjeronauk, roditelji dobro znaju da njihova zadaća nije s tim zavr- 
šena. No vrlo često oni ne znaju kako će pomoći svojoj djeci da nađu 
vezu između vjeronauka i života, između onoga što uče na vjeronauku 
i onoga što se radi kod kuće. Ovi listovi žele pomoći rodietljima u 
njihovoj ulozi vjeroučitelja kroz prve godine vjeronauka. 

Oni će biti veza između kateheta i roditelja. 


U toku cijele vjeronaučne godine oni će pomagati roditeljima da ot- 
krivaju s djecom da nas Bog ljubi i da nas ispunja radošću u svim 
okolnostima našeg svagdanjeg života. 


